Na podlagi 75. člena Statuta Občine Laško (Uradni list RS, št 79/2015-UPB1, 68/2018) je Svet Krajevne skupnosti Sedraž na svoji \_3.\_\_. redni seji, dne 03.06.2019 sprejel

**P R A V I L N I K**

**za sofinanciranje prireditev in projektov v Krajevni skupnosti SEDRAŽ**

**I. SPLOŠNE DOLOČBE**

1. **člen**

**(vsebina pravilnika)**

(1) Pravilnik za sofinanciranje prireditev in projektov v Krajevni skupnosti Sedraž (v nadaljevanju: pravilnik) določa pogoje, postopke, kriterije in merila za vrednotenje in razdelitev sredstev, namenjenih prireditvam in projektom, ki pomenijo pomemben prispevek k zadovoljevanju javnih potreb ter prepoznavnosti Krajevne skupnosti Sedraž (v nadaljevanju krajevna skupnost).

(2) Sofinanciranje v Krajevni skupnosti Sedraž se izvaja na podlagi javnega razpisa.

1. **člen**

**(upravičenci)**

(1) Do sofinanciranja največ dveh prireditev ali projektov v tekočem letu so upravičena:

* društva, ki imajo sedež na območju krajevne skupnosti in so registrirana v skladu z Zakonom o društvih,
* javni zavodi s sedežem v krajevni skupnosti,
* neprofitne organizacije, ki imajo sedež v krajevni skupnosti.

1. **člen**

**(namen)**

(1) Krajevna skupnost nameni sredstva za sofinanciranje prireditev in projektov v okviru razpoložljivih sredstev.

(2) Dinamika plačil se vrši skozi proračunsko leto glede na višino razpoložljivih sredstev krajevne skupnosti za ta namen.

1. **člen**

**(pogoji)**

(1)Prosilci, ki bodo upravičeni do sofinanciranja, morajo izpolnjevati naslednje pogoje:

* prireditev ali projekt izvesti na območju krajevne skupnosti,
* izvesti prireditev ali projekt odprtega značaja in dostopno širšemu krogu obiskovalcev,
* s svojim aktivnim izvajanjem dejavnosti prispevati k prepoznavnosti celotne krajevne skupnosti (vsaj enkrat letno organizirati prireditev ali dogodek, kamor je vabljena širša javnost),
* izvesti prireditev ali projekt, ki je pomemben za kraj in krajane na različnih področjih,
* imeti pregledno in jasno konstrukcijo prihodkov in odhodkov ter zagotovljene druge vire financiranja.

**II. POSTOPEK IZBIRE PROGRAMOV**

1. **člen**

**(vloge)**

(1) Vloga prosilca mora vsebovati:

* ime in naslov prosilca,
* številko transakcijskega računa in naziv banke,
* davčno številko,
* kratek opis osnovne dejavnosti prosilca,
* kratek opis prireditve ali projekta, ki ga prosilec namerava izvesti v letu prošnje za finančno pomoč,
* žig in podpis odgovorne osebe,
* poročilo o delu v preteklem letu.
1. **člen**

**(kriteriji in merila)**

(1) Poleg zgoraj navedenih pogojev se bo pri dodeljevanju finančne pomoči za prireditve in projekte upoštevalo tudi:

* število izvedenih dejavnosti – projektov v preteklem letu,
* vloga prosilca v krajevni skupnosti oz. aktivno sodelovanje s krajevno skupnostjo,
* ocena planiranih / prijavljenih prireditev ali projektov.

(2) Skladno z navedbo 1. odstavka tega člena morajo biti v vlogi prosilca navedeni tudi vsi podatki, iz katerih bo razvidno izpolnjevanje kriterijev in meril za dodeljevanje finančne pomoči.

1. **člen**

 **(komisija)**

(1) Vloge prosilcev bo najprej obravnavala Komisija za dodeljevanje sredstev za sofinanciranje prireditev in projektov (v nadaljevanju komisija), sestavljena iz treh članov, ki jo imenuje Svet KS. Komisija mora svoj predlog izbora z obrazložitvijo podati Svetu krajevne skupnosti. Na podlagi predloga komisije in sklepa Sveta krajevne skupnosti, se dokončno določi višino sredstev posameznemu prosilcu.

(2) Član komisije ne sme biti hkrati član organa vodenja prosilca.

1. **člen**

**(poročanje)**

(1) Posamezni prosilci, ki so jim dodeljena finančna sredstva so dolžni o svojih prireditvah in projektih poročati krajevni skupnosti v roku 15 dni po izvedeni prireditvi oziroma projektu. Poročilo mora vsebovati vsebinski in finančni del z dokazili.

(2) Pri prireditvah in projektih, ki se neposredno tičejo tudi prepoznavnosti celotne krajevne skupnosti, so prosilci dolžni k sodelovanju povabiti tudi krajevno skupnost.

1. **člen**

**(dodelitev finančnih sredstev)**

(1) Krajevna skupnost bo dodeljena finančna sredstva s sklepom Sveta krajevne skupnosti nakazala na transakcijski račun prosilca v roku 30 dni od prejema zaključnega poročila o izvedeni prireditvi oziroma projektu.

**III. PREHODNE DOLOČBE**

1. **člen**

(**veljavnost pravilnika**)

(1) Ta pravilnik sprejme Svet krajevne skupnosti z navadno večino, veljati pa začne z dnem sprejema na seji Sveta krajevne skupnosti.

 Predsednik Sveta Krajevne skupnosti Sedraž

Aleš Jerman